CELEX: 32019R1177
Language: bg
Date: 2019-07-10 00:00:00
Title: Регламент за изпълнение (ЕС) 2019/1177 на Комисията от 10 юли 2019 година за изменение на Регламент (ЕС) № 142/2011 по отношение на вноса на желатин, овкусители и топени мазнини (Текст от значение за ЕИП.)

11.7.2019   
               
               
                  BG
               
               
                  Официален вестник на Европейския съюз
               
               
                  L 185/26
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1177 НА КОМИСИЯТА
         от 10 юли 2019 година
         за изменение на Регламент (ЕС) № 142/2011 по отношение на вноса на желатин, овкусители и топени мазнини
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (1), и по-специално член 29, параграф 4 и член 41, параграф 4 от него,
         като има предвид, че:
         
                     (1)
                  
                  
                     С Регламент (ЕС) № 142/2011 на Комисията (2) се определят и условията по отношение на общественото здраве и здравето на животните за внос на желатин, овкусители и топени мазнини.
                  
               
                     (2)
                  
                  
                     В глава I, раздел 1, таблица 1 и глава II, раздел 1, таблица 2 от приложение XIV към Регламент (ЕС) № 142/2011 са изложени изискванията по отношение на вноса в Съюза на странични животински продукти.
                  
               
                     (3)
                  
                  
                     Египет представи на Комисията достатъчно гаранции за контрола на производството на желатин, извършван от компетентния орган. Поради това е оправдано Египет да бъде добавена към списъка на трети държави, от които в Съюза може да се внася желатин.
                  
               
                     (4)
                  
                  
                     Овкусители за производството на храни за домашни любимци могат да бъдат получени както от домашни, така и от диви животни, заклани или умъртвени за консумация от човека. Целесъобразно е списъкът на трети държави, отговарящи на условията за внос на овкусители, да се адаптира с упоменаване на третите държави, от които е разрешен вносът на месо от дивеч за консумация от човека.
                  
               
                     (5)
                  
                  
                     С Регламент (ЕС) 2017/1261 на Комисията (3) беше въведен алтернативен метод, основан на оценка на ЕОБХ (4), за производството на възобновяеми горива. Целесъобразно е вносът на топени мазнини, посочени в членове 8, 9 и 10 от Регламент (ЕО) № 1069/2009, да бъде разрешен за употреба при новия алтернативен метод, тъй като употребата на същите тези материали е разрешена в Съюза. Поради това глава II от приложение XIV към Регламент (ЕС) № 142/2011 следва да бъде съответно изменена.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение XIV към Регламент (ЕС) № 142/2011 се изменя в съответствие с текста в приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 300, 14.11.2009 г., стр. 1.
         
            (2)  Регламент (ЕС) № 142/2011 на Комисията от 25 февруари 2011 г. за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
         
            (3)  Регламент (ЕС) 2017/1261 на Комисията от 12 юли 2017 г. за изменение на Регламент (ЕС) № 142/2011 във връзка с алтернативен метод за преработка на определени видове топени мазнини (ОВ L 182, 13.7.2017 г., стр. 31).
         
            (4)  Scientific Opinion on a continuous multiple-step catalytic hydro-treatment for the processing of rendered animal fat (Category 1) (Научно становище относно непрекъсната многостадийна каталитична хидрообработка за преработката на топени животински мазнини (категория 1) (EFSA Journal (Бюлетин на ЕОБХ) 2015;13(11):4307).
      
      
         
            ПРИЛОЖЕНИЕ
            Приложение XIV към Регламент (ЕС) № 142/2011 се изменя, както следва:
            
                        а)
                     
                     
                        в глава I, раздел 1, в таблица 1 ред 5 се заменя със следното:
                        
                                    „5
                                 
                                 
                                    Желатин и хидролизиран протеин
                                 
                                 
                                    Материали от категория 3, посочени в член 10, букви а), б), д), е), ж), и) и й), а за хидролизиран протеин: материали от категория 3, посочени в член 10, букви г), з) и к).
                                 
                                 
                                    Желатинът и хидролизираният протеин трябва да са произведени в съответствие с приложение X, глава II, раздел 5.
                                 
                                 
                                    
                                                а)
                                             
                                             
                                                Третите държави, изброени в част 1 от приложение II към Регламент (ЕС) № 206/2010, и следните държави:
                                                
                                                             
                                                         
                                                         
                                                            (KR) Южна Корея
                                                         
                                                      
                                                             
                                                         
                                                         
                                                            (MY) Малайзия
                                                         
                                                      
                                                             
                                                         
                                                         
                                                            (PK) Пакистан
                                                         
                                                      
                                                             
                                                         
                                                         
                                                            (TW) Тайван
                                                         
                                                      
                                                             
                                                         
                                                         
                                                            (EG) Египет
                                                         
                                                      
                                          
                                                б)
                                             
                                             
                                                За желатин и хидролизирани протеини от риба: третите държави, изброени в приложение II към Решение 2006/766/ЕО.
                                             
                                          
                                 
                                    
                                                а)
                                             
                                             
                                                За желатин: приложение XV, глава 11.
                                             
                                          
                                                б)
                                             
                                             
                                                За хидролизиран протеин: приложение XV, глава 12.“
                                             
                                          
                              
                  
                        б)
                     
                     
                        в глава II, раздел 1, в таблица 2 ред 13 се заменя със следното:
                        
                                    „13
                                 
                                 
                                    Овкусители за производството на храни за домашни любимци
                                 
                                 
                                    Материали, посочени в член 35, буква а)
                                 
                                 
                                    Овкусителите трябва да са произведени в съответствие с приложение XIII, глава III.
                                 
                                 
                                    Третите държави, изброени в част 1 от приложение II към Регламент (ЕС) № 206/2010, от които държавите членки разрешават вноса на прясно месо от същите видове животни и от които е разрешен само внос на месо с кост.
                                    За овкусители от рибни материали — третите държави, изброени в приложение II към Решение 2006/766/ЕО.
                                    За овкусители с произход от домашни птици — третите държави, изброени в част 1 от приложение I към Регламент (ЕО) № 798/2008, от които държавите членки разрешават вноса на прясно месо от домашни птици.
                                    За овкусители от някои диви сухоземни бозайници и семейство зайци — третите държави, изброени в част 1 от приложение I към Регламент (ЕО) № 119/2009, от които държавите членки разрешават вноса на прясно месо от тези видове.
                                 
                                 
                                    Приложение XV, глава 3(Д).“
                                 
                              
                  
                        в)
                     
                     
                        в глава II, раздел 1, в таблица 2 ред 17 се заменя със следното:
                        
                                    „17
                                 
                                 
                                    Топени мазнини за определени цели извън хранителната верига на селскостопанските животни
                                 
                                 
                                    
                                                а)
                                             
                                             
                                                за материали, предназначени за производството на биодизел или олеохимични продукти или възобновяеми горива, посочени в приложение IV, глава IV, раздел 2, буква Л: материали от категории 1, 2 и 3, посочени в членове 8, 9 и 10;
                                             
                                          
                                                б)
                                             
                                             
                                                за материали, предназначени за производството на възобновяеми горива, посочени в приложение IV, глава IV, раздел 2, буква ѝ: материали от категории 2 и 3, посочени в членове 9 и 10;
                                             
                                          
                                                в)
                                             
                                             
                                                за материали, предназначени за органични торове и подобрители на почвата:
                                                материали от категория 2, посочени в член 9, букви в) и г) и буква е), подточка i), и материали от категория 3, посочени в член 10, различни от тези в букви в) и п).
                                             
                                          
                                                г)
                                             
                                             
                                                за материали, предназначени за други цели:
                                                материалите от категория 1, посочени в член 8, букви б), в) и г), материалите от категория 2, посочени в член 9, букви в) и г) и буква е), подточка i), и материалите от категория 3, посочени в член 10, различни от тези в букви в) и п).
                                             
                                          
                                 
                                    Топените мазнини отговарят на изискванията, установени в раздел 9.
                                 
                                 
                                    Третите държави, изброени в част 1 от приложение II към Регламент (ЕС) № 206/2010, а за рибни материали — третите държави, изброени в приложение II към Решение 2006/766/ЕО.
                                 
                                 
                                    Приложение XV, глава 10(Б).“